Ben Broeders

Ben Broeders (født 21. juni 1995 i Leuven) er en belgisk friidrettsutøver som konkurrerer i stavsprang. Hans fremste internasjonale meritt er gull i U23-EM i friidrett 2017.

Idrettskarriere

2013 
Broeders fikk sølv i stavsprang i det belgiske mesterskapet innendørs i 2013, bak Niels Pittomvils. I det belgiske mesterskapet utendørs kom han på tredjeplass, med 4,90 meter.

2014 
I 2014 vant han sin første nasjonale tittel, da han vant stavsprang i Belgisk mesterskap i friidrett innendørs 2014. Broeders hoppet her 5,00 meter. Han ble kvalifisert til U20-VM i friidrett 2014, der han også hoppet 5,00 meter, som var 20. beste resultat i kvalifiseringsrunden, men han nådde ikke finalen.

2015 
Han vant igjen stavsprang i det belgiske innendørsmesterskapet i 2015. I det belgiske mesterskapet utendørs kom han på andreplass, bak Arnaud Art, med 5,20 meter. Han deltok også i U23-EM i friidret 2015, der han kom på niendeplass.

2016 
Broeders vant sitt tredje belgiske innendørsmesterskap på rad, da han vant Belgisk mesterskap i friidrett innendørs 2016, med ny personlig rekord på 5,45 meter. 

Han forbedret sin personlige rekord utendørs til 5,61 den 21. mai 2016, i et stevne i Lede. I EM i friidrett 2016 i Nederland hoppet han 5,50, og kom på fjerdeplass.

2017 
I det belgiske mesterskapet i friidrett 2017 kom han på andreplass, bak Arnaud Art, og i U23-EM i friidrett 2017 vant han stavsprangkonkurransen, der han hoppet 5,60 meter.

Utmerkelser 
 2016 - Golden Spike; mest talentfulle mannlige utøver

Referanser

Eksterne lenker 
 
  Profil hos European Athletics
  Profil hos All-Athletics 

Personer fra Leuven
Belgiske stavhoppere
U23-europamestere i friidrett
Deltakere for Belgia under EM i friidrett 2016
Deltakere for Belgia under EM i friidrett 2018
Deltakere for Belgia under VM i friidrett 2019
Deltakere for Belgia under Sommer-OL 2020
Friidrettsutøvere under Sommer-OL 2020
Deltakere for Belgia under VM i friidrett 2022
Deltakere for Belgia under EM i friidrett 2022
Deltakere for Belgia under EM i friidrett innendørs 2023
Deltakere for Belgia under VM i friidrett 2023